b'\n_START_ARTICLE_\nAshlyn Gere\n_START_SECTION_\nBiografija\n_START_PARAGRAPH_\nE\xc5\xa1l\xc4\x97 Gyr gim\xc4\x97 \xc5\xa0iaur\xc4\x97s Karolinos \xc4\x8ceri Pointo mieste 1967\xc2\xa0m., nors kai kurie \xc5\xa1altiniai nurodo 1959\xc2\xa0m. Nuo 3 met\xc5\xb3 jos \xc5\xa1eima persik\xc4\x97l\xc4\x97 \xc4\xaf Las Veg\xc4\x85._NEWLINE_Mokykloje ir Nevados universitete, kuriame E\xc5\xa1l\xc4\x97 baig\xc4\x97 Teatro ir komunikacij\xc5\xb3 studijas, ji priklaus\xc4\x97 sporto komand\xc5\xb3 \xc5\xa1ok\xc4\x97j\xc5\xb3 trup\xc4\x97ms._NEWLINE_Jos debiutas kine \xc4\xafvyko 1986\xc2\xa0m. Iki 1990\xc2\xa0m. ji atliko kelet\xc4\x85 nedideli\xc5\xb3 vaidmen\xc5\xb3, da\xc5\xbeniausiai siaubo filmuose, kol susipa\xc5\xbeino su \xc5\xbeurnalo \xe2\x80\x9ePenthouse\xe2\x80\x9c fotografu, o v\xc4\x97liau\xc2\xa0\xe2\x80\x93 re\xc5\xbeisieriumi Paul Thomas. Neilgai trukus ji sulauk\xc4\x97 pasi\xc5\xablymo vaidinti pornografiniame filme ir j\xc4\xaf pri\xc4\x97m\xc4\x97. Juosta vadinosi \xe2\x80\x9eThe Last Resort\xe2\x80\x9c ir joje E\xc5\xa1l\xc4\x97 vaidino kartu su tuo metu populiaria aktore Selena Styl._NEWLINE_Nepaisant tokio sprendimo, ji ir toliau sulaukdavo nema\xc5\xbeai pasi\xc5\xablym\xc5\xb3 vaidinti kitokio \xc5\xbeanro filmuose. 1992\xe2\x80\x931993\xc2\xa0m. buvo jos populiarumo vir\xc5\xa1\xc5\xabn\xc4\x97: E\xc5\xa1l\xc4\x97 gavo eil\xc4\x99 apdovanojim\xc5\xb3 ir kartu su savo gera drauge Viktorija Peris buvo neabejotinai populiariausios aktor\xc4\x97s. Skai\xc4\x8diuojama, kad jos vaidino apie 40\xc2\xa0% pornografini\xc5\xb3 film\xc5\xb3, sukurt\xc5\xb3 tais metais._NEWLINE_1995\xe2\x80\x931996\xc2\xa0m. sand\xc5\xabroje E\xc5\xa1l\xc4\x97 padar\xc4\x97 pertrauk\xc4\x85, kurios metu keliavo po \xc5\xa0iaur\xc4\x97s Amerikos klubus \xc5\xa1okdama striptiz\xc4\x85. U\xc5\xbe \xc5\xa1iuos pasirodymus, kuriuose neretai pasirodydavo ir Viktorija Peris, ji u\xc5\xbedirbdavo apie 15000 doleri\xc5\xb3 per savait\xc4\x99._NEWLINE_Galutinai i\xc5\xa1 pornografijos \xc4\x96\xc5\xa1l\xc4\x97 pasitrauk\xc4\x97 2003\xc2\xa0m., suvaidinusi daugiau kaip 140 juost\xc5\xb3.\n_START_SECTION_\nKiti filmai\n_START_PARAGRAPH_\nE\xc5\xa1l\xc4\x97 yra viena i\xc5\xa1 nedaugelio aktori\xc5\xb3, kurios pasirinko pornografij\xc4\x85 po to, kai jau buvo vaidinusios kitokio \xc5\xbeanro filmuose. Kartu su Traci Lords, Ginger Lynn bei Sasha Grey jas galima laikyti s\xc4\x97kmingiausiais pavyzd\xc5\xbeiais, kuriuos pavyko pasiekti pornografini\xc5\xb3 film\xc5\xb3 aktor\xc4\x97ms. Negana to, E\xc5\xa1l\xc4\x97 yra turb\xc5\xabt vienintel\xc4\x97 aktor\xc4\x97, nuolat vaidinusi TV seriale (\xe2\x80\x9eSpace: Above and Beyond\xe2\x80\x9c 1995\xe2\x80\x931996\xc2\xa0m.) ir tuo pa\xc4\x8diu neatsisakiusi vaidmen\xc5\xb3 pornografiniuose filmuose._NEWLINE_J\xc4\x85 taip pat galima i\xc5\xa1vysti tokiose juostoje kaip \xe2\x80\x9eWillard\xe2\x80\x9c (2003\xc2\xa0m.) ir \xe2\x80\x9eThe One\xe2\x80\x9c (2001\xc2\xa0m.), kur ji vaidino kartu su D\xc5\xbeeisonu Stethemu ir D\xc5\xbeetu Li._NEWLINE_Vaidindama Holivudo filmuose ir serialuose, E\xc5\xa1l\xc4\x97 naudojo kitus pseudonimus: Bonnie McRoberts seriale \xe2\x80\x9eX failai\xe2\x80\x9c ar Kimberly Patton \xe2\x80\x9eSpace: Above and Beyond\xe2\x80\x9c. Ji taip pat yra suk\xc5\xabrusi epizodin\xc4\xaf vaidmen\xc4\xaf jaunimui skirtame seriale \xe2\x80\x9eBeverly Hills, 90210\xe2\x80\x9c._NEWLINE_Taip pat kelet\xc4\x85 kart\xc5\xb3 E\xc5\xa1l\xc4\x97 buvo garsi\xc5\xb3 Holivudo aktori\xc5\xb3 dubler\xc4\x97 ir vietoje j\xc5\xb3 filmavosi erotin\xc4\x97se scenose: 1992\xc2\xa0m. ji pakeit\xc4\x97 \xc5\xa0eron Stoun filme \xe2\x80\x9eEsminis instinktas\xe2\x80\x9c, o 1993\xc2\xa0m.\xc2\xa0\xe2\x80\x93 Demi M\xc5\xabr filme \xe2\x80\x9eNepadorus pasi\xc5\xablymas\xe2\x80\x9c.\n_START_SECTION_\nAsmeninis gyvenimas\n_START_PARAGRAPH_\nNuo 1988\xc2\xa0m. E\xc5\xa1l\xc4\x97 yra i\xc5\xa1tek\xc4\x97jusi u\xc5\xbe re\xc5\xbeisieriaus Layne Parker._NEWLINE_Nuo 2005\xc2\xa0m. gyvena Teksase ir ver\xc4\x8diasi nekilnojamojo turto prekyba.\n_START_SECTION_\nApdovanojimai\n_START_PARAGRAPH_\nE\xc5\xa1l\xc4\x97 Gyr priklauso AVN ir XRCO \xc5\xa0lov\xc4\x97s galerijoms.'